**Юҳо Кустӣ Паасикивӣ** (финӣ: Juho Kusti Paasikivi), ҳангоми таваллуд **Юҳан Густаф Ҳеллстен** (то соли 1887 насабаш Ҳеллстен буд; швед. Johan Gustaf Hellstén; 27 ноябри 1870, Таммерфорс, Герсогии Бузурги Финландия, Империяи Русия — 14 декабри 1956, Ҳелсинкӣ, Финландия) — сиёсатмадори финӣ, президенти 7-уми Финляндия, ҳуқуқшинос аз рӯи ихтисос.

Зиндагинома
-----------

 Паасикиви дар маркаи Финландия, 1950
 Зани Паасикиви Алли дар маркаи почтаи Финляндия, 1947
Дар оилаи савдогар таваллуд шудааст. Пас аз ятим мондани писарбача дар синни 14-солагӣ ба тарбияи ӯ холааш машғул буд. Дар айёми ҷавонӣ бо варзиши сабук ва гимнастика фаъолона машғул буд. Соли 1897 Донишгоҳи Императории Искандарро хатм намуда, касби ҳуқуқшиносиро гирифтааст. Дар ҳамон сол ӯ бо Анна Матилд Форсман издивоҷ кард, ки аз издивоҷаш Паасикиви чаҳор фарзанд дошт. Дар соли 1901 ӯ унвони докториро гирифт ва дар донишгоҳ адъюнкти кафедраи ҳуқуқи маъмурӣ шуд. Соли 1903 сардори хазинаи давлат шуда, то соли 1914 дар ин вазифа монд.

Солҳои 1903—1913 ва 1917—1918 дар ҳайати мақомотҳои роҳбарикунандаи ҳизби куҳнаи фин буд, ба муқобили сиёсати рускунонӣ баромад, вале мукобили кирдорҳои радикалӣ буд. Аз соли 1907 то соли 1913 аъзои Сейми Финляндия буд. Солҳои 1914—1934 директори генералии бонки Кансаллис-Осака-Панкки буд. Моҳҳои май — ноябри соли 1918 — сарвазири Финляндия. Ӯ дар ин вазифа тарафдори дар мамлакат ҷорӣ намудани шакли монархии идоракунӣ баромад.

Ӯ ба ҳайати вакилони Финландия дар гуфтушуниди сулҳҷӯёнаи Иттифоқи Советӣ ва Финландия, ки 14 октябри соли 1920 дар байни Финландия ва Руссия сулҳномаи Тарту имзо карда буд, роҳбарӣ мекард.

Дар соли 1931 безан монда, се сол баъд ба Аллина Валв издивоҷ кард. Дар соли 1934 вай сафир дар Шветсия таъин шуд ва дар он ҷо дар ташкили иттифоқи мудофиавии Финландия ва Шветсия фаъолона кор кард. Дар соли 1939 дар гуфтушуниди Иттифоқи Советию Финляндия сардори ҳайати вакилони Финландия шуд ва баъди сар задани чанги байни ҳар ду мамлакат вазифаи вазириро бе портфел гирифт. 13 марти соли 1940 ба Шартномаи сулҳи Москва, ки ба ҷанги зимистони (1939—1940) хотима гузошт, имзо кард.

Дар охири Ҷанги Идома (1941-1944) дар моҳи ноябри соли 1944 ӯ боз сарвазири Финландия таъин шуд ва пас аз он ӯ барои барқарор кардани муносибатҳои неки ҳамсоягӣ бо Иттиҳоди Шӯравӣ роҳбарӣ кард. Вай дар зери фишори Ҳукумати Советӣ маҷбур шуд, ки аъзои Ҳизби Коммунистиро ба хайати ҳукумат пешниҳод кунад, ки ин дар таърихи мамлакат аз ин пеш дида нашуда буд. Моҳи апрели соли 1945 вай дар асоси созишномаи байни се фраксияи асосии парламент: коммунистон, сотсиал-демократҳо ва иттифоқи аграрӣ ҳукумати дуюмро ташкил кард.

11 марти соли 1946 ӯ ба ҷои Карл Маннерхайм президенти Финляндия шуд. Ӯ дар ин вазифа умуман ба масъалаҳои сиёсати берунӣ ва махсусан ба муътадил гардондани муносибатҳо бо СССР диққати калон дод. Сиёсати пешгирифтаи ӯ хатти Паасикиви-Кекконен номида шуд .

Дар интихоботи президентии соли 1950 вай аз 300 овози коллегияи интихоботӣ 171-то гирифт. Афзалиятҳои асосии давраи дуюми президентӣ ба сиёсати дохилӣ равона карда шуданд.

Соли 1952 дар давраи раёсати ӯ дар Финландия Бозиҳои XV тобистонаи олимпӣ баргузор шуд, ки дар шаҳри Хелсинки баргузор шуд. Дар баробари ин, ӯ ин бозиҳоро кушод.

Бо Укази Совети Олии СССР аз 18 сентябри соли 1954 бо ордени Ленин мукофотонида шуд.

Дар аввали соли 1956 ӯ барои аз нав пешбарӣ кардани номзадиаш ба вазифаи президент даст кашид. Дар ҳамон сол ӯ вафот кард.

Эзоҳ
----

1. 1 2  Энциклопедия Брокгауз (нем.) / Hrsg.: Bibliographisches Institut & F. A. Brockhaus, Wissen Media Verlag
2. ↑  Gran Enciclopèdia Catalana (кат.) — Grup Enciclopèdia, 1968.
3. 1 2  *Brozović D. Ladan T.* Hrvatska enciklopedija (хорв.) — LZMK, 1999. — 9272 с. — ISBN 978-953-6036-31-8
4. 1 2  Паасикиви Юхо Кусти // Большая советская энциклопедия (рус.): [в 30 т.] / под ред. А. М. Прохоров — 3-е изд. — М.: Советская энциклопедия, 1969.
5. 1 2  *Pas L. v.* Genealogics (ингл.) — 2003.
6. ↑  Vuoden 1907 eduskuntavaaleissa valitut kansanedustajat (фин.) — Suomen oikeusministeriö.

Адабиёт
-------

* Сто замечательных финнов. Калейдоскоп биографий = 100 suomalaista pienoiselämäkertaa venäjäksi / Ред. Тимо Вихавайнен (*Timo Vihavainen*); пер. с финск. И. М. Соломеща. — Хельсинки: Общество финской литературы (*Suomalaisen Kirjallisuuden Seura*), 2004. — 814 с. — ISBN 951-746-522-X.. — Электронная версия Архивировано 18 декабря 2012 года.  (Дата обращения: 18 февраля 2010)